paragraph_text: Skalar je pojam iz matematike prisutan i u fizici (skalar (fizika)), koji je uveden u svrhu razlikovanja veličina koje se pojavljuju u prirodi. Skalari su sve veličine koje možemo izraziti samo jednim podatkom i međusobno se mogu uspoređivati samo po jednoj koordinatnoj osi. Njegova je vrijednost uvijek realan broj i sa skalarima možemo vršiti sve algebarske radnje koje vrijede za sve realne brojeve.